Leliušiai

Leliušiai – kaimas Kaišiadorių rajono savivaldybėje, 7 km į pietryčius nuo Rumšiškių, maždaug pusiaukelėje (už 1,5 km) tarp kelių  ir .
miniatiūra|240px|left|Sodybos žemai, Strėvos slėnyje

 Istorija 

Rašytiniuose šaltiniuose Leliušiai paminėti 1744 m. Rumšiškių parapijos sąrašuose. 1846 m. pažymėtas valstybinis Leliušių-Lašinių dvaras, valdęs 408,91 dešimtinės žemės. Kaimo viduryje stovėjo dvarui priklausiusi karčema. Ariama žemė buvo padalinta į tris laukus, apdirbama jaučių ir arklių traukiamais padargais. Dvaro žemėse daugiausia auginti rugiai ir avižos, kitų javų derėjo mažiau. Grūdus ir kitus žemės ūkio produktus veždavo pelningai parduoti į Kauną bei artimiausius turgus Žiežmariuose ir Rumšiškėse. Daugelyje vietų buvo randama kalkakmenio, naudojamo ūkio reikalams.

1911 m. kaimas išskirstytas į vienkiemius. 1938, 1951 m. minimas kaime buvęs vandens malūnas.

Kaime daraktoriavo Matas Pūras (g. 1861 m.), kilęs iš Leliušių. Jis buvo vienas aktyviausių apylinkių knygnešių. 1896–1904 m. mokė Leliušių ir Bijautonių kaimų vaikus. Vėliau Leliušiuose įkurta pradinė mokykla, kurioje 1938 m. mokėsi 39 mokiniai, 1957–1958 mokslo metais – 24 mokiniai.

Pokaryje Leliušius kontroliavo Rumšiškių valsčiaus MGB ginkluotas būrys. 1945–1946 m. žuvo 3 vietiniai partizanai. 1946–1948 m. įkalinti 2 gyventojai, 1948 m. ištremti 2 gyventojai (Arlavičiai).

 Gyventojai 

 Šaltiniai 

Kategorija:Kaišiadorių rajono savivaldybės gyvenvietės